**OSEBNA PREDSTAVITEV PREDAVATELJA**

Dr. Matej Zadravec se je rodil 20. aprila 1979 v Murski Soboti. Leta 2009 je doktoriral na Fakulteti za strojništvo Univerze v Mariboru z doktorsko disertacijo na temo razvoja novega numeričnega algoritma za računalniško dinamiko tekočin toka mikropolarnih tekočin. Poklicna pot se je nadaljevala po zagovoru doktorske disertacije z zaposlitvijo na že prej omenjeni fakulteti, kjer je zaposlen kot docent na področju energetskega, procesnega in okoljskega inženirstva. V okviru svojega znanstveno-raziskovalnega dela je delal na Univerzi v Stavangerju na Norveškem in na Univerzi v Udinah v Italiji. Trenutno je na povabilo podjetja Research Center for Pharmaceutcal Engineering GmBH že 6 let gostujoči raziskovalec v Avstriji, na enem od največjih Evropskih centrov namenjenih podpori farmacevtskim podjetjem širom sveta, kjer se ukvarja s simulacijami ter razvojem naprav in procesov za potrebe farmacevtske in prehrambene industrije. Trenutno aktivno sodeluje pri različnih aplikativnih in raziskovalnih projektih za različna slovenska in tuja podjetja, predvsem s področja farmacije in procesne tehnike, kot so npr. Pfizer (USA), Bosch (UK, D), Boehringer Ingelheim (UK), RCPE GmBH (A), Lek d. d. (SLO), Hella Saturnus Slovenija d.o.o, (SLO), Nuklearne elektrarne Krško (SLO), Brinox d. o. o. (SLO) ...